open-index/open-wikipedia-markdown huggingface dataset:
Νέα Κεσσάνη Ξάνθης

Η **Νέα Κεσσάνη** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Η Νέα Κεσσάνη βρίσκεται στην πεδιάδα της Ξάνθης με υψόμετρο 8 μέτρα, δίπλα στις δυτικές όχθες της Βιστωνίδας ενώ απέχει 20 χλμ. ΝΑ. από την πόλη της Ξάνθης και 11 χλμ. Α.-ΝΑ. από τη Γενισέα (έδρα του δήμου). Από δυτικά προς νότια περνάει η ΕΟ Ξάνθης - Κομοτηνής, βόρεια είναι το Σέλινο, δυτικά η Ποταμιά και νοτιοανατολικά ο Λάγος. Το χωριό ιδρύθηκε από πρόσφυγες σε περιοχή που παλιά ήταν τσιφλίκι με την ονομασία "Τεπέ Τσιφλίκ". Η εγκατάσταση των προσφύγων που αρχικά έμεναν σε αντίσκηνα έγινε σταδιακά και η προέλευσή τους ήταν από τρία διαφορετικά μέρη: το χωριό "Αγιος Βλάσης" της Μεσημβρίας της Ανατολικής Ρωμυλίας, το χωριό "Κατίκιοϊ" της Μακράς Γέφυρας και το χωριό "Μπασλίκι" της Κεσσάνης στην Ανατολική Θράκη.

## Διοικητικά
Αναφέρεται επίσημα, μετά την απελευθέρωση της Θράκης, το 1924 στο ΦΕΚ 194Α - 14/08/1924 με την ονομασία *Πλαστήρια* να προσαρτάται στην τότε κοινότητα Γενισαίας. Η ονομασία Πλαστήρια δόθηκε προς τιμή του Νικόλαου Πλαστήρα που απαλλοτρίωσε και μοίρασε στους ακτήμονες πρόσφυγες τα κτήματα. Το 1931 με το ΦΕΚ 3Α - 08/01/1931 ορίστηκε έδρα της κοινότητας Πλαστηρίων και το 1940 με το ΦΕΚ 271Α - 03/09/1940 μετονομάστηκε σε Νέα Κεσσάνη. Σύμφωνα με το Πρόγραμμα «Καλλικράτης» μαζί με τον Λάγο, την Ποταμιά και τα Λουτρά Ποταμιάς αποτελούν την τοπική κοινότητα Νέας Κεσσάνης που υπάγεται στη δημοτική κοινότητα Αβδήρων του Δήμου Αβδήρων και σύμφωνα με την απογραφή του 2011 ως τοπική κοινότητα έχει πληθυσμό 870 κατοίκους ενώ ως οικισμός 418.

## Εξωτερικοί σύνδεσμοι

* “Η Νέα Κεσσάνη – Τα Πλαστήρια Ξάνθης και η έρευνα της Δέσποινα Φυλακτάκη”. Tου Θ. Μουσόπουλου <br /> από τον ιστότοπο https://www.xanthipress.gr/
* Αναβίωση του Έθιμου της «Μπάμπως ή της Μαμής» στην Νέα Κεσσάνη Ξάνθης  από τον ιστότοπο https://itsallaboutxanthi.gr/ 
* Καθορισμός ορίων οικισμού Νέας Κεσσάνης  από τον ιστότοπο https://www.cityofxanthi.gr/

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Αβδήρων
Ερωδιός Ξάνθης

Ο **Ερωδιός** ή **Παραλία Μυρωδάτου** είναι μικρός παραθαλάσσιος οικισμός και παραλία της Θράκης στην Περιφερειακή Ενότητα Ξάνθης ο οποίος βρίσκεται στα δυτικά παράλια του Θρακικού πελάγους. Απέχει 28 χλμ. Ν. από την Ξάνθη, 18 χλμ. Ν.-ΝΔ. από τη Γενισέα (έδρα του δήμου) και 6 χλμ. Ν.-ΝΑ. από το Μυρωδάτο του οποίου αποτελεί παραλία. Δίπλα και ανατολικά του συνεχίζει η παραλία / οικισμός Σκάλα Αβδήρων ενώ δυτικότερα εκβάλλει στη θάλασσα ο χείμαρρος Λασπιά. Η παραλία της έχει ψιλή άσπρη άμμο και διαθέτει καφετέριες, ψαροταβέρνες και αναψυκτήρια. Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην τότε κοινότητα Μυρωδάτου. Σύμφωνα με το Πρόγραμμα «Καλλικράτης» μαζί με το Μυρωδάτο αποτελούν την τοπική κοινότητα Μυρωδάτου που υπάγεται στη δημοτική κοινότητα Αβδήρων του Δήμου Αβδήρων και σύμφωνα με την απογραφή του 2011 απογράφησαν 16 κάτοικοι.

## Εξωτερικοί σύνδεσμοι

* Ταυτότητα Υδάτων Κολύμβησης: Μυρωδάτο από την Ειδική Γραμματεία Υδάτων

## Παραπομπές


Κατηγορία:Δήμος Αβδήρων
Κατηγορία:Χωριά της περιφερειακής ενότητας Ξάνθης
Χένρι Χιλ

Ο **Χένρι Χιλ** (αγγλικά: **Henry Hill**, 11 Ιουνίου 1943 - 12 Ιουνίου 2012) ήταν Αμερικανός γκάνγκστερ και πληροφοριοδότης ιρλανδικής και ιταλικής καταγωγής, γνωστός για το ότι η ταινία Goodfellas βασίστηκε στην ζωή του. 

## Βιογραφία

Ο Χιλ γεννήθηκε στις 11 Ιουνίου του 1943. 

Ήταν μέλος του πληρώματος Βάριο της Οικογένειάς Λουκέζε. Συνελήφθη το 1980, δεν άντεξε την πίεση του FBI και έγινε πληροφοριοδότης κατά του πληρώματος του, καθώς και κατά άλλων μαφιόζικων πληρωμάτων, όπως το πλήρωμα Φραντσίζ. Η κατάθεση του οδήγησε σε περίπου 50 καταδίκες μαφιόζων, όπως του Κάπο Πολ Βάριο και του Τζέιμς Μπιουρκ. Μπήκε σε πρόγραμμα προστασίας από το FBI, αλλά το άφησε το 1987. 

Η ιστορία της ζωής του Χιλ αποτέλεσε την βάση για το βιβλίο Wiseguy: Life in a Mafia Family, το οποίο ενέπνευσε την ταινία Goodfellas, στην οποία ο Χιλ απεικονίζεται από τον Ρέι Λιότα. Είχε επίσης εμφανιστεί στην τηλεόραση πολλές φορές, πριν πεθάνει στις 12 Ιουνίου του 2012.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί Γκάνγκστερ
Κατηγορία:Αμερικανοί μαφιόζοι σικελικής καταγωγής
Κατηγορία:Αμερικανοί πληροφοριοδότες
Μπέερσε

Η **Μπέερσε** (Beerse, προφορά: [ˈBeːrsə] ) είναι δήμος που βρίσκεται στην βελγική επαρχία της Αμβέρσας . Ο δήμος περιλαμβάνει τις πόλεις Μπέερσε και Φλίμμερεν (Vlimmeren) . Την 1η Ιανουαρίου 2006, η Μπέερσε είχε συνολικό πληθυσμό 16.482 κατοίκων. Μέχρι το τέλος του 2007, ο αριθμός αυτός είχε αυξηθεί σε 16.757. Η συνολική έκταση είναι 37,48&nbsp;km² (14,5 τετραγωνικά μίλια) που δίνει πληθυσμιακή πυκνότητα 447 κατοίκων ανά km² (1239 / τετραγωνικά μίλια). Η φαρμακευτική εταιρεία Janssen Pharmaceuticals, η οποία ιδρύθηκε από τον Δρα. Πάουλ Γιάνσσεν, έχει την έδρα της στην Μπέερσε .

## Βιομηχανία
Αρκετές εταιρείες έχουν την έδρα τους στη Μπέερσε, εκ των οποίων οι πιο σημαντικές είναι:

* Janssen Pharmaceuticals ( φαρμακευτικά προϊόντα )
* Metallo-Chimique (μεταλλουργία )
* Wienerberger Beerse (τούβλα )
* Glacio (παγωτά )
* Aurora (χαρτί και πλαστικά )

## Αξιοσημείωτοι κάτοικοι

* Peter Evrard, τραγουδιστής
* René Verheyen, ποδοσφαιριστής
* Patrick Vervoort, ποδοσφαιριστής

## Παραπομπές


## Εξωτερικοί σύνδεσμοι

*    
* Κατανομή ηλικιών 

Κατηγορία:Πόλεις του Βελγίου
Αργινάση

Η **αργινάση** είναι ένζυμο που περιέχει μαγγάνιο και συμμετέχει στο τελικό στάδιο του κύκλου της ουρίας και καταλύει την αντίδραση αργινίνη + H<sub>2</sub>O → ορνιθίνη + ουρία. Με αυτόν τον τρόπο, η επικίνδυνη για τον οργανισμό αμμωνία μετατρέπεται σε ουρία.

## Πηγές

Κατηγορία:Ένζυμα
Β΄ κατηγορία πετοσφαίρισης γυναικών Κύπρου 2016-17

Η **Β΄ κατηγορία πετοσφαίρισης γυναικών Κύπρου 2016-17** ήταν η 11η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε ο Εθνικός Λατσιών.

## Σύστημα διεξαγωγής
Στο πρωτάθλημα της Β΄ κατηγορίας 2016-17 συμμετείχαν 9 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Η ομάδα που ήταν στην πρώτη θέση ανακηρύχθηκε πρωταθλήτρια και προβιβάστηκε στην Α΄ κατηγορία.

### Σύστημα βαθμολόγησης
Το σύστημα βαθμολόγηση των αγώνων ήταν ως εξής:
*Σε νίκη με 3-0 και 3-1 σετ ο νικητής έπαιρνε 3 βαθμούς και ο ηττημένος κανένα.
*Σε νίκη με 3-2 ο νικητής σετ έπαιρνε 2 βαθμούς και ο ηττημένος 1 βαθμό.

### Κριτήρια κατάταξης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
#Πιο ψηλά κατατασσόταν η ομάδα με τον μεγαλύτερο αριθμό νικών.
#Αν οι ομάδες είχαν τον ίδιο αριθμό νικών, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των συνολικά κερδισμένων σετ με τα συνολικά χαμένα σετ.
#Αν η ισοβαθμία συνεχιζόταν, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των συνολικά κερδισμένων πόντων με τους συνολικά χαμένους πόντους.
#Αν η ισοβαθμία συνεχιζόταν, πιο ψηλά κατατασσόταν η ομάδα με τις περισσότερες νίκες στους μεταξύ των ισόβαθμων ομάδων αγώνων. 
#Αν η ισοβαθμία συνεχιζόταν, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των κερδισμένων σετ με τα χαμένα σετ στους μεταξύ των ισόβαθμων ομάδων αγώνες.
#Αν η ισοβαθμία συνεχιζόταν, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των κερδισμένων πόντων με τους χαμένους πόντους στους μεταξύ των ισόβαθμων ομάδων αγώνες.
#Αν η ισοβαθμία συνεχιζόταν, διεξαγόταν αγώνας κατάταξης σε ουδέτερο γήπεδο που όριζε η ΚΟΠΕ.

## Αλλαγές σε σχέση με την περίοδο [[Β΄ κατηγορία πετοσφαίρισης γυναικών Κύπρου 2015-16|2015-16]]
Στο πρωτάθλημα της περιόδου 2016-17 δεν συμμετείχε η πρωταθλήτρια της Β΄ κατηγορίας 2015-16, Αναγέννηση Δερύνειας η οποία συμμετείχε στην Α΄ κατηγορία 2016-17. 

Στο πρωτάθλημα συμμετείχε ο Άρης Πολεμίου ο οποίος είχε υποβιβαστεί από την Α΄ κατηγορία 2015-16.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

## Βαθμολογία
Η τελική βαθμολογία ήταν:


Πηγή : Βαθμολογία 2016-17


## Αποτελέσματα
Ο πίνακας που ακολουθεί παρουσιάζει τα αποτελέσματα του πρωταθλήματος.


Πηγή : Αποτελέσματα 2016-17

## Παραπομπές


## Πηγές
*
*

Κατηγορία:Β΄ κατηγορία πετοσφαίρισης γυναικών Κύπρου
Κατηγορία:Πετοσφαίριση το 2016
Κατηγορία:Πετοσφαίριση το 2017
Φωσφορικό καρβαμοΰλιο

μικρογραφία|Η χημική δομή του φωσφορικού καρβαμοϋλίου
Το **φωσφορικό καρβαμοΰλιο (CP)** είναι ένα ανιόν σημαντικό για την βιοχημεία. Στα ζώα, είναι ένας ενδιάμεσος μεταβολίτης στην απόρριψη του αζώτου μέσω του κύκλου της ουρίας και της σύνθεσης των πυριμιδινών. Το ενζυματικό αντίστοιχό του, η καρβαμοϋλο φωσφορική συνθετάση Ι (CPS I), αλληλεπιδρά με μια κατηγορία μορίων που ονομάζονται σιρτουίνες. Το **CP** στη συνέχεια εισέρχεται στον κύκλο της ουρίας στον οποίο αντιδρά με την ορνιθίνη για να σχηματίσει κιτρουλίνη.

## Πηγές


Κατηγορία:Φωσφορικά
Κατηγορία:Καρβοξυλικοί εστέρες
Κατηγορία:Αμίδια
Αλκυόνη Ξάνθης

Η **Αλκυόνη** ή **Αλκυώνη** είναι πεδινό χωριό της Θράκης στην Περιφερειακή Ενότητα Ξάνθης, το οποίο βρίσκεται στο κέντρο της πεδιάδας της Ξάνθης με υψόμετρο 30 μέτρα. Απέχει περίπου 5 χλμ. Δ.-ΒΔ. από τη Γενισέα (έδρα του δήμου) και 10 χλμ. Ν. από την πόλη της Ξάνθης. Το χωριό είναι κτισμένο ανάμεσα και δίπλα στους οικισμούς Μαγικό (Δ.), Παλιό Κατράμι (Β.) και Αυξεντίου (Α.). Η παλιά του ονομασία, την περίοδο της τουρκοκρατίας, ήταν *Aλκητζηλάρ* και από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης Αναφέρεται επίσημα, μετά την απελευθέρωση ως *Αλκυώνη* στο 1924 ΦΕΚ 194Α - 14/08/1924 να προσαρτάται στην τότε κοινότητα Χιονίστρας. Σύμφωνα με το Πρόγραμμα «Καλλικράτης» μαζί με το Μαγικό αποτελούν τη δημοτική κοινότητα Μαγικού που υπάγεται στη δημοτική ενότητα Βιστωνίδος του Δήμου Αβδήρων και σύμφωνα με την απογραφή του 2011 έχει ως πληθυσμό 245 κατοίκους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ξάνθης
Κατηγορία:Δήμος Αβδήρων
Μαρτσέλι Νέντσκι

Ο **Βίλχελμ Μαρτσέλι Νέντσκι** (πολωνικά: *Wilhelm Marceli Nencki*) (15 Ιανουαρίου 1847 - 14 Οκτωβρίου 1901) ήταν Πολωνός χημικός και ιατρός.

## Έργο
Το κύριο επιστημονικό ενδιαφέρον του Νέντσκι επικεντρώθηκε στη σύνθεση της ουρίας, στη χημεία των πουρινών και στη βιολογική οξείδωση των αρωματικών ενώσεων. Ενδιαφερόταν επίσης για τη δομή των πρωτεϊνών, των ενζυματικών διεργασιών στο έντερο και τη βακτηριακή βιοχημεία. Ένα από τα επιτεύγματά του ήταν για παράδειγμα η απόδειξη ότι η ουρία σχηματίζεται στον οργανισμό από αμινοξέα αντί να προσχηματίζεται σε ένα πρωτεϊνικό μόριο και ότι συνοδεύεται από δέσμευση διοξειδίου του άνθρακα.

Πρότεινε ότι η σύνθεση των λιπαρών οξέων διεξάγεται κατά στάδια, από μια σταδιακή συμπύκνωση δύο τμημάτων ατόμων άνθρακα και ότι η οξείδωση των λιπαρών οξέων λαμβάνει χώρα με διαχωρισμό σε δύο μονάδες άνθρακα.

Το 1877, ενώ εργαζόταν στο Πανεπιστήμιο της Βέρνης, ανακάλυψε τη ροδανίνη μέσω αντίδρασης μεταξύ του ροδανιδίου του αμμωνίου (στη σύγχρονη χημεία του θειοκυανικού αμμωνίου) και του χλωροοξικού οξέος στο νερό.

Μεταξύ των μεγαλύτερων επιτευγμάτων του Νέντσκι ήταν η μελέτη του σχετικά με τη χημική δομή της αιμοσφαιρίνης. Προσδιόρισε την αιμοπυρρόλη μεταξύ προϊόντων αποδόμησης της αιμοσφαιρίνης και έδειξε την ταυτότητά της με ένα από τα προϊόντα, που έλαβε ο Λέον Μαρχλέφσκι από τη χλωροφύλλη.

Ήταν ο πρώτος που ανέλυσε αυστηρά την αιτία της μυρωδιάς στα ούρα μετά την κατανάλωση σπαραγγιού, την οποία αποδίδει στη μεθανοθειόλη.  Έκανε σαλικυλικό φαινύλιο ή σαλόλη το 1886, και το εισήγαγε ως ένα ήπιο εντερικό αντισηπτικό (το οποίο δεν είναι). Η «αρχή σαλόλ» (ή «αρχή Νέντσκι» ή «αρχή σαλόλ νέντσκι») χρησιμοποιείται για το σχεδιασμό φαρμάκων.

## Παραπομπές


Κατηγορία:Πολωνοί χημικοί
Κατηγορία:Πολωνοί επιστήμονες
Κατηγορία:Πολωνοί ιατροί
Βάιολετ Γουέγκνερ

Η **Βάιολετ Έμιλυ Γουέγκνερ, Κόμισσα του Ουσώ, πριγκίπισσα Λιούμπιτσα του Μαυροβουνίου**, (1887-1960), ήταν κόρη ενός ντετέκτιβ του τμήματος έκδοσης της Σκότλαντ Γιαρντ, Γουίλιαμ Τ. Γουέγκνερ και Αραμπέλα Ελίζα το γένος Ντάρμπυ, οι οποίοι κατοικούσαν στην περιοχή του Λονδίνου που ονομάζεται Ταλς Χιλ. Η Βάιολετ έκανε καριέρα στις μουσικές αίθουσες από την ηλικία των 15 ετών και έγινε γνωστή ως το "Είδωλο του Βερολίνου".

## Ζωή
Το 1912, η Βάιολετ παντρεύτηκε τον πρώτο σύζυγό της, Κόμη Σέρτζιο Φρανσέσκο Ενρίκο Μαρία Μπρουνέτα ντ' Ουσώ (γεννήθηκε στις 3 Μαρτίου 1885, Τορίνο, Ιταλία), στο Λονδίνο. Οι γονείς του Σέρτζιο ήταν ο Κόμης Ευγένιος  Μπρουνέτα ντ' Ουσώ και η Ρωσσίδα κόμισσα Καταρίνα Ζάιφαρτ. Ο Ευγένιος ήταν Γενικός Γραμματέας της Ολυμπιακής Επιτροπής που που διήυθυνε τους Ολυμπιακούς Αγώνες του Λονδίνου το 1908. Ο Ευγένιος πέθανε το 1919 σε μυστηριώδεις συνθήκες. Η τύχη του Σέρτζιο είναι επίσης άγνωστη, παρόλο που υποτίθεται ότι προσπαθούσε να διευκρινίσει στις συνθήκες του θανάτου του πατέρα μετά την Οκτωβριανή Επανάσταση.

Η Βάιολετ απολάμβανε κάποια επιτυχία ως καλλιτέχνης και εμφανίστηκε σε πολλές παραγωγές σε όλη την Αγγλία και την ευρωπαϊκή ήπειρο. Ενώ ταξίδευε στην Ιταλία κατά τη διάρκεια του 1918, η Βάιολετ συναντήθηκε με τον Πρίγκιπα Πέτρο του Μαυροβουνίου, τον μικρότερο γιο του εξόριστου Βασιλιά Νικολάου Α' του Μαυροβουνίου. Η Βάιολετ συνοδευόταν από τη μητέρα της, Αραμπέλλα, η οποία τους συμβούλεψε να καθυστερήσουν το γάμο, έως ότου η νέα γιουγκοσλαβική κυβέρνηση απονέμει τα χρήματα που διεκδικούσε ο πρίγκιπας για τη δήμευση της περιουσίας της οικογένειάς του στο Μαυροβούνιο. Επειδή η Βάιολετ ήταν κοινή θνητή, η Αραμπέλλα φοβόταν ότι με τον γάμο τους μπορεί να έθεταν σε κίνδυνο την υπόθεση του αποζημίωσης του Πέτρου. Η Βάιολετ παντρεύτηκε τον Πέτρο στο Παρίσι τον Απρίλιο του 1924, προτού γίνει οποιαδήποτε διευθέτηση. Μετά το γάμο της, η Βάιολετ βαπτίστηκε Χριστιανή Ορθόδοξη και έγινε πριγκίπισσα Λιουμπίτσα του Μαυροβουνίου και ως εκ τούτου νύφη της Βασίλισσας Έλενα της Ιταλίας, καθώς και συγγενής με μία σειρά από άλλους Ευρωπαίους πρίγκιπες και βασιλιάδες μέσω των αδελφών του συζύγου της.

Η Βάιολετ και ο Πέτρος συνέχισαν να ζουν στην ήπειρο, ειδικά στο Μόντε Κάρλο, όπου ήταν τακτικοί επισκέπτες στο καζίνο. Μόλις παντρεύτηκε, η Βάιολετ εγκατέλειψε την καριέρα της. Ωστόσο, δεν ξέχασε το προηγούμενο επάγγελμά της. Συγκεκριμένα, το μόνο στεφάνι που έστειλε οποιοδήποτε μέλος οποιασδήποτε βασιλικής οικογένειας στην κηδεία της διάσημης Λίλι Λάνγκτρι στο Τζέρσεϊ στις 23 Φεβρουαρίου 1929 στάλθηκε από τον Πρίγκιπα και την Πριγκίπισσα Πέτρο του Μαυροβουνίου. Ο Πρίγκιπας Πέτρος πέθανε το 1932 σε ένα σανατόριο στο Μεράνο της Ιταλίας σε ηλικία 42 ετών.

## Παραπομπές


Κατηγορία:Βρετανίδες κόμισσες
Οφελιά Χαμπαρντζουμιάν

Η **Οφέλια Καραπέτι Χαμπαρντζουμχάν** ( , 9 Ιανουαρίου 1925 - 13 Ιουνίου 2016) ήταν Αρμένια λαϊκή τραγουδίστρια. 

## Βιογραφία
Γεννήθηκε στο Ερεβάν της Αρμενικής Σοβιετικής Σοσιαλιστικής Δημοκρατίας στις 9 Ιανουαρίου 1925. Από νεαρή ηλικία, αναγνωρίστηκε για την όμορφη φωνή της. Παρακολούθησε φωνητική εκπαίδευση στο Μουσικό Κολλέγιο Ρωμανός ο Μελωδός. Το 1944, έγινε σόλο τραγουδίστρια για το σύνολο των λαϊκών οργάνων του ραδιοφώνου της Αρμενίας, όπου αφιέρωσε τις προσπάθειές της στο σύνολο με επικεφαλής τον Αράμ Μερανγκουλιάν.

Το ρεπερτόριό της περιελάμβανε κλασική αρμενική μουσική, μουσική *[[Ασίκ]]* και λαϊκά τραγούδια. Αναγνωρίστηκε ιδιαίτερα για τις ερμηνείες της στα τραγούδια του Ασούγκ Σαγιάτ-Νοβά, όπως "Յարէն էրուած իմ *Yaren ervac im* ", "Յիս կանչում եմ լալանին Yis *kanchum em lalanin* " και άλλα. Ερμήνευσε, επίσης, τη μουσική των Φαράντ, Τζιβάνι, Σεράμ. Επιπλέον, ερμήνευσε τραγούδια των σύγχρονων της και ήταν συχνά η πρώτη ερμηνευτής αυτών των τραγουδιών.

Η Οφέλια Χαμπαρντζουμχάν πέθανε στις 13 Ιουνίου 2016 στο Ερεβάν. 

## Βραβεία
* People's Artist of Armenian SSR (1959)
* Μετάλλιο Mesrop Mashtots για σημαντική συμβολή στην τέχνη του αρμενικού τραγουδιού 

## Παραπομπές


## Εξωτερικοί σύνδεσμοι
* 

Κατηγορία:Αρμένισσες τραγουδίστριες
Κατηγορία:Σελίδες με μη επιθεωρημένες μεταφράσεις
Γιάννης Γιοκαρίνης

Ο **Γιάννης Γιοκαρίνης** (Πειραιάς, 22 Σεπτεμβρίου 1955) είναι Έλληνας τραγουδιστής και μουσικός.

## Βιογραφία
Ο Γιάννης Γιοκαρίνης γεννήθηκε στις 22 Σεπτεμβρίου του 1955 στην Κοκκινιά. Οι σπουδές του είχαν ως αντικείμενο την κλασσική μουσική. 

Το 1968 έκανε τα πρώτα του βήματα στον χώρο της μουσικής παίζοντας πλήκτρα. Εκείνη την εποχή (’68-’80) πέρασε από αρκετά και ιστορικά πλέον, συγκροτήματα όπως οι ,“Αγάπανθος”, “2002 GR”, “Σκορπιός”, “Hρακλής” και “Λερναία Ύδρα”. Την πρώτη του εμφάνιση στην δισκογραφία την έκανε με το συγκρότημα “Σκορπιός” στον δίσκο “Ποπ Φέστιβαλ ’73”. Το 1984 δισκογραφεί τον πρώτο προσωπικό του δίσκο με τίτλο “Φόρα Παρτίδα”. Όλα αυτά τα χρόνια συνεργάστηκε με γνωστούς καλλιτέχνες όπως ο Βαγγέλης Γερμανός, ο Γιάννης Κούτρας, ο Σάκης Μπουλάς, η Αφροδίτη Μάνου, ο Βασίλης Παπακωνσταντίνου, η Ελένη Βιτάλη, ο Χριστόφορος Κροκίδης.

## Παραπομπές


Κατηγορία:Έλληνες τραγουδιστές
Κατηγορία:Έλληνες συνθέτες
Νέα Αμισός Ξάνθης

Η **Νέα Αμισός** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Η Νέα Αμισός βρίσκεται στην πεδιάδα της Ξάνθης με υψόμετρο 40 μέτρα σε απόσταση 12 χλμ. Ν.-ΝΔ. από την πόλη και 11 χλμ. Β.-ΒΑ. από το Εύλαλο (έδρα του δήμου). Στα βόρεια του χωριού περνάει η Εγνατία Οδός, δίπλα και νοτιοανατολικά είναι ο οικισμός Γκιζέλα ενώ δυτικά ο Κοσσός. Ενοριακός ναός, στη δυτική άκρη του χωριού, είναι η εκκλησία του Προφήτη Ηλία του Θεσβίτου που πανηγυρίζει στις 19 - 20 Ιουνίου.

Βορειοδυτικά του χωριού, στο ύψωμα "Γαλάζια Κορυφή" και σε απόσταση 350 μέτρα από το χωριό *"επισημάνθηκε μια εγκατάσταση ή πολύ μικρός οικισμός κλασσικών και ελληνιστικών χρόνων. Διάσπαρτα οικοδομικά υλικά (πώρινοι γωνιόλιθοι και κεραμίδια στέγης) καθώς και άφθονη κεραμική βρίσκεται στο επάνω κυρίως μέρος του λόφου"*. Η τοποθεσία έχει κηρυχθεί αρχαιολογικός χώρος.

Η ονομασία του την περίοδο της τουρκοκρατίας ήταν *Αλατζά-Κλισέ* ενώ μετά την Μικρασιατική Καταστροφή και την ανταλλαγή πληθυσμών, οι μουσουλμάνοι κάτοικοί του μετακινήθηκαν στην Τουρκία και αρκετοί πρόσφυγες από τον Εύξεινο Πόντο (30 οικογένειες) ήρθαν και εγκαταστάθηκαν στο χωριό.

Μετά την απελευθέρωση της Θράκης, αναφέρεται επίσημα ως *Αλατζά-Κλισέ* το 1924 στο ΦΕΚ 194Α - 14/08/1924 να προσαρτάται στην τότε κοινότητα Γκιζέλας (σημερινή Εξοχή). Το 1928 με το ΦΕΚ 81Α - 14/05/1928 μετονομάστηκε σε *Αμισηνά* και το 1940 σε Νέα Αμισός. Σύμφωνα με το Πρόγραμμα «Καλλικράτης» ανήκει στην τοπική κοινότητα Εξοχής που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 188 κατοίκους. ενώ οι παλιότερες απογραφές του είναι:

## Σημείωση
Στο δήμο Δράμας υπήρχε συνώνυμος οικισμός (επί τουρκοκρατίας *Τσάϊ - Τσιφλίκ*) μέχρι το 1961 οπότε καταργήθηκε και προσαρτήθηκε στην πόλη της Δράμας.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Ντέιβιντ Πάτερσον

Ο **Ντέιβιντ Αλεξάντερ Πάτερσον** (αγγλικά: *David Alexander Paterson*, γενν. 20 Μαίου  1954) είναι Αμερικανός πολιτικός, ο οποίος διετέλεσε 55ος Κυβερνήτης της Νέας Υόρκης από τις 17 Μαρτίου 2008 έως τις 31 Δεκεμβρίου 2010 ως μέλος του Δημοκρατικού Κόμματος. Είναι ο πρώτος τυφλός Κυβερνήτης στις Ηνωμένες Πολιτείες και ο πρώτος Αφροαμερικανός Κυβερνήτης της πολιτείας. 

## Βιογραφία
Ο Ντέιβιντ Πάτερσον γεννήθηκε στις 20 Μαίου 1954 στο Μπρούκλιν. 

Μετά την αποφοίτησή του από το Πανεπιστήμιο Κολούμπια και την νομική σχολή του Πανεπιστημίου Χόφστρα, ο Πάτερσον ξεκίνησε να ασχολείται με την πολιτική. Το 1985, εξελέγη στην Γερουσία της Νέας Υόρκης και συνεργάστηκε με τον μελλοντικό Κυβερνήτη Έλιοτ Σπίτζερ. 

Μετά από ένα σκάνδαλο πορνείας, ο Σπίτζερ παραιτήθηκε και ο Πάτερσον ανέλαβε Κυβερνήτης. Ο Πάτερσον ήταν Κυβερνήτης κατά την διάρκεια της παγκόσμιας οικονομικής ύφεσης 2008 και θεωρείται ότι είχε μεγάλη επιτυχία σε αυτό το κομμάτι. Τον τελευταίο του χρόνο ως Κυβερνήτης, ο Πάτερσον αντιμετώπισε ισχυρισμούς διαφθοράς και πλήρωσε πρόστιμο. 

Επίσης, ο Πάτερσον είναι επιτυχημένος τηλεπαρουσιαστής και συγγραφέας. Κυκλοφόρησε το πρώτο του βιβλίο το 2020. 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί πολιτικοί
Κατηγορία:Κυβερνήτες της Νέας Υόρκης
Κατηγορία:Αφροαμερικανοί
Κατηγορία:Αμερικανοί συγγραφείς
Κατηγορία:Αμερικανοί τηλεπαρουσιαστές
Κατηγορία:Πολιτικοί των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Λουτρά Ποταμιάς Ξάνθης

Τα **Λουτρά Ποταμιάς** ή **Λουτρά Ποταμιάς - Νέας Κεσσάνης** απογράφονται από το 1971 ως οικισμός της Θράκης στην Περιφερειακή Ενότητα Ξάνθης. Πρόκειται για τις εγκαταστάσεις ιαματικών λουτρών που βρίσκονται σε απόσταση 22 χλμ. ΝΑ. από την πόλη της Ξάνθης, περίπου 13 χλμ. ΝΑ. από τη Γενισέα (έδρα του δήμου) και 11 χλμ. Α.-ΒΑ. από τα Άβδηρα. Βόρεια και ανατολικά περνάει η ΕΟ Ξάνθης - Κομοτηνής, δυτικά είναι το Πόρτο Λάγος ενώ νότια είναι τα παράλια του όρμου Βιστονίας καθώς και οι λιμνοθάλασσες  Λάφρα και Λαφρούδα, που χρησιμοποιούνται σαν ιχθυοδεξαμενές,  αποτελούν Βιότοπο Corine και εντάσσονται στο Εθνικό Πάρκο Ανατολικής Μακεδονίας - Θράκης.

Ως ξεχωριστός οικισμός αναφέρονται επίσημα για πρώτη φορά το 1971 να απογράφεται στην τότε κοινότητα Νέας Κεσσάνης. Σύμφωνα με το Πρόγραμμα «Καλλικράτης» μαζί με τη Νέα Κεσσάνη, τον Λάγο και την Ποταμιά αποτελούν την τοπική κοινότητα Νέας Κεσσάνης που υπάγεται στη δημοτική κοινότητα Αβδήρων του Δήμου Αβδήρων και σύμφωνα με την απογραφή του 2011 δεν έχει μόνιμους κατοίκους.

## Εξωτερικοί σύνδεσμοι

* Ιαματικά και με ΦΕΚ τα Λουτρά Ποταμιάς από τον ιστότοπο https://empros.gr/

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Αβδήρων
Δομή Ελαιώνα

Η **Δομή Ελαιώνα** ήταν προσφυγικός οικισμός στον Ελαιώνα Αττικής. 

Πρόκειται για περιφραγμένο οικόπεδο στο οποίο είχαν εγκατασταθεί λυόμενα και κοντέινερ με κρεβάτια, παροχή νερού, αποχέτευσης και ηλεκτρικού ρεύματος, μπάνιο, κουζίνα, κλιματισμό και θερμοσίφωνα. Το 2016 η Δομή Ελαιώνα είχε χωρητικότητα 2.500 άτομα, η οποία τον Αύγουστο του 2020 επεκτάθηκε κατά 500 άτομα. Φιλοξενούσε πρόσφυγες, μετανάστες, αιτούντες άσυλο, ευάλωτες ομάδες, οικογένειες, παιδιά και άτομα με αναπηρίες. Στους φιλοξενούμενους διατέθηκαν τρία γεύματα ημερήσια καθώς και ιατρικές υπηρεσίες. Στο χώρο λειτουργούσε σχολείο. 

## Ιστορία
Η Δομή Ελαιώνα άρχισε να λειτουργεί ως καταυλισμός προσφύγων στις 16 Αυγούστου 2015 σε ένα μέχρι πρότινος άδειο οικόπεδο του Δήμου Αθηναίων στην οδό Πολυκάρπου, στην περιοχή του Ελαιώνα. Αρχικά στον καταυλισμό υπήρχαν 94 κτίσματα και είχε χωρητικότητα 720 άτομα. Στις 2 Σεπτεμβρίου 2016 στη Δομή διέμεναν 2.183 πρόσφυγες οι οποίοι προέρχονταν από 22 διαφορετικές χώρες, η πλειοψηφία τους από το Αφγανιστάν, τη Συρία, το Πακιστάν και το Κονγκό. Τον Αύγουστο του 2020 η Δομή Ελαιώνα επεκτάθηκε κατά μία έκταση χωρητικότητας 500 ατόμων που παραχωρήθηκε από τον Δήμο Αθηναίων. 

Το Δεκέμβριο του 2022, η Δομή σταμάτησε να λειτουργεί με απόφαση του Υπουργείου Μετανάστευσης και Ασύλου και του Δήμου Αθηναίων, ώστε «να αρχίσει μία διπλή ανάπλαση». Μετά από το κλείσιμο της Δομής, μερικοί κάτοικοι εμείναν άστεγοι ενώ οι υπόλοιποι μεταφέρθηκαν σε άλλες δομές εκτός του Δήμου Αθηνών, σε μερη σαν το Σχιστό, Μαλακάσα, Ριτσώνα, Θήβα, και Κουτσόχερο.

## Δείτε επίσης
* Δομή Φιλοξενίας και Προσωρινής Υποδοχής
* Κέντρο Υποδοχής και Ταυτοποίησης

## Παραπομπές


Κατηγορία:Προσφυγικοί οικισμοί και καταυλισμοί στην Ελλάδα
Halsey

Η **Άσλεϊ Νικολέτ Φραντζιπάνι**, γνωστή με το καλλιτεχνικό της όνομα **Halsey**, είναι Αμερικανίδα τραγουδίστρια και τραγουδοποιός. Ξεκίνησε την καριέρα της στην μουσική βιομηχανία το 2014, δημοσιεύοντας αρχικά τις δημιουργίες της σε πλατφόρμες κοινωνικών μέσων. Το πρώτο της άλμπουμ *Badlands* που κυκλοφόρησε το 2015, έφτασε στην δεύτερη θέση του US Billboard 200, ενώ το δεύτερο κατά σειρά άλμπουμ της *Hopeless Fountain Kingdom* το 2017,  ήταν στην κορυφή αρκετών charts σε ολόκληρο τον πλανήτη. Τον Ιανουάριο του 2020, η Χόλζι κυκλοφόρησε το τρίτο κατά σειρά άλμπουμ της *Manic*, όπου βρισκόταν για αρκετές εβδομάδες στην κορυφή των charts.

Η Χόλζι διακρίνεται για την χαρισματική φωνή της και μερικά από τραγούδια της που έχουν γίνει τεράστιες επιτυχίες παγκοσμίως, είναι τα «Closer», «Without Me» και «Bad at Love». Έχει κερδίσει αρκετά βραβεία με σημαντικότερα από αυτά, δυο Grammy Awards, τέσσερα Billboard Music Awards, ένα American Music Award και ένα GLAAD Media Award. Το 2020, το περιοδικό *[[Time]]* την κατέταξε στην ετήσια λίστα με τους σημαντικότερους ανθρώπους του πλανήτη. Εκτός από την μουσική, η Χόλζι ασχολείται με την ποίηση, με την υπεράσπιση των θυμάτων που έχουν υποστεί σεξουαλική επίθεση, με τις διαδηλώσεις φυλετικής δικαιοσύνης και με την ευαισθητοποίηση σχετικά με την πρόληψη αυτοκτονιών.

## Παραπομπές


Κατηγορία:Αμερικανίδες τραγουδίστριες
Φατιμά Σολτάν

**Η Φάτιμα Σολτάν** (πέθανε το 1681) ήταν κυρίαρχη *Χανμπίκα* (βασίλισσα) και η τελευταία ηγέτης του Χανάτου Κασίμ από το 1679 έως το 1681.

Ήταν κόρη του Αγά Μωάμεθ Σαχ Κούλι Σαΐιντ και σύζυγος του Αρσλάνγκχαλι Χαν. Μετά το θάνατο του συζύγου της το 1627, ο Ρώσος τσάρος, ο Μιχαήλ Ρομάνοφ διόρισε την ίδια και τον πατέρα της, τον Αγά Μωάμεθ, αντιβασιλείς του τρίχρονου γιου της, Σαΐντ Μποράν. Μέχρι που ο Μπορχάν παραιτήθηκε το 1679 η Φάτιμα Σολτάν αντιστάθηκε στο γάμο του με μία Ρωσίδα πριγκίπισσα και την πολιτική του εκχριστιανισμού και των διακρίσεων εναντίον των Μουσουλμάνων από τις αρχές της Μόσχας. Αφού ο Μποράν παραιτήθηκε, παρέμεινε για λίγο στην εξουσία ως η τελευταία βασίλισσα του Χανάτου και μετά το θάνατό της το Χανάτο Κασίμ καταργήθηκε.

## Ββιβλιογραφικές αναφορές
* 

Κατηγορία:Βασίλισσες
Κατηγορία:Ευρωπαίες βασίλισσες (κυβερνώσες)
Κατηγορία:Σελίδες με μη επιθεωρημένες μεταφράσεις
Χέρτα Ρεγγίνα Λένγκ

Η **Χέρτα Ρεγγίνα Λένγκ** (24 Φεβρουαρίου 1903 - 17 Ιουλίου 1997) ήταν φυσικός και εκπαιδευτικός.

Η Λενγκ γεννήθηκε στις 24 Φεβρουαρίου 1903 στη Βιέννη της Αυστρίας. Ήταν η κόρη του Άρθουρ Λενγκ και της Πόλα Λενγκ και αδελφή του Λέοπολντ Ίγκναζ Λενγκ. Η Λενγκ εγκατέλειψε την Αυστρία το 1939 και τελικά μετανάστευσε στις Ηνωμένες Πολιτείες το 1940. Πέθανε στις 17 Ιουλίου 1997 στην πόλη Τρόυ, της Νέας Υόρκης.

## Περντιού και RPI
Ο Δρ Καρλ Λαρκ-Χόροβιτζ, καθηγητής φυσικής στο Περντιού, είχε έντονο ενδιαφέρον για την ανάπτυξη του κυκλοτρονίου και την εφαρμογή φυσικών τεχνικών για την επίλυση βιολογικών προβλημάτων και προσπάθησε να αναπτύξει μεθόδους που χρησιμοποίησαν ραδιενεργούς ιχνηθέτες που παράγονται από το κυκλοτρόνιο. Με τη βοήθεια των Λενγκ και Ντόναλντ Τένταμ, χρησιμοποιήθηκαν ραδιενεργοί ιχνηθέτες μετά από ένα έντονο σχήμα για την ανάπτυξη αυτών των μεθόδων. Βασικές μελέτες αφορούσαν το νάτριο και το κάλιο στο ανθρώπινο σώμα και την πρόσληψη, διανομή και απέκκριση τους, την κατανομή νατρίου και καλίου στα ανθρώπινα κύτταρα αίματος και την ανάλυση εντερικών επικαλύψεων για φάρμακα.    Στη Λενγκ απονεμήθηκε μία υποτροφία από την Αμερικανική Ένωση Γυναικών Πανεπιστημίου για εργασία στο Περντιού. Η υποτροφία της επέτρεψε την ελευθερία να συνεχίσει την πρωτοποριακή έρευνα για ραδιενεργά υλικά ιχνηθέτη.

Το 1943, η Λενγκ μετακόμισε στη Νέα Υόρκη για να δεχτεί τον διορισμό της στο τμήμα φυσικής στο Πολυτεχνικό Ινστιτούτο Ρενσέλερ (RPI) και το 1966 προήχθη για να γίνει η πρώτη γυναίκα πλήρης καθηγήτρια της RPI.

## Επαγγελματικές ενώσεις
* Sigma Xi, στο Πολυτεχνικό Ινστιτούτο Ρενσέλερ 

## Βραβεία και τιμές
* Herta Leng Memorial Lecture Series, Πολυτεχνικό Ινστιτούτο Rensselaer

Κάθε χρόνο, η RPI τιμά την Λενγκ με τη σειρά διαλέξεων Herta Leng Memorial Lecture Series. 

## Επιλεγμένες δημοσιεύσεις
* Adsorptionsversuche an Gläsern και Filtersubstanzen nach der Methode der radioaktiven Indikatoren.  (Πειράματα προσρόφησης σε γυαλιά και ουσίες φίλτρου σύμφωνα με τη μέθοδο των ραδιενεργών δεικτών.)
* Ραδιενεργές ενδείξεις, εντερικές επικαλύψεις και εντερική απορρόφηση. 
* Μια νέα μέθοδος δοκιμής εντερικών επιχρισμάτων. 
* Σχετικά με την ύπαρξη μεμονωμένων μαγνητικών πόλων.
* Πρωτοπόρος γυναίκα στην πυρηνική επιστήμη. 

## Παραπομπές


Κατηγορία:Επιταχυντές
Κατηγορία:Ραδιενέργεια
Κατηγορία:Αυστριακοί φυσικοί
Κατηγορία:Σελίδες με μη επιθεωρημένες μεταφράσεις
Νταρ αλ-Χατζάρ

Το **Νταρ αλ-Χατζάρ** (, «Πέτρινο Σπίτι» ή «Παλάτι του Βράχου») είναι πρώην βασιλικό παλάτι που βρίσκεται στο Γουάντι Ζαρ, περίπου 15 χλμ. από τη Σαναά της Υεμένης. Χτίστηκε τη δεκαετία του 1920 ως καλοκαιρινό καταφύγιο του Γιάχια Μουχάμαντ Χαμίντ εντ‑Ντιν, ηγεμόνα της Υεμένης από το 1904 έως το 1948, ενώ βρίσκεται πάνω από μια κατασκευή που χτίστηκε το 1786 για τον μελετητή Αλ-Ιμάμ Μανσούρ. Το παλάτι παρέμεινε στη βασιλική οικογένεια μέχρι την επανάσταση της Υεμένης του 1962. Το παλάτι είναι πλέον μουσείο. Το 1974, ο Πιερ Πάολο Παζολίνι χρησιμοποίησε το παλάτι ως το σπίτι της πριγκίπισσας Ντούνιγια στην ταινία *[[Χίλιες και μία νύχτες (ταινία)|Χίλιες και μία νύχτες]].*

## Παραπομπές


## Εξωτερικοί σύνδεσμοι

Κατηγορία:Παλάτια στην Υεμένη
Κατηγορία:Κτίρια και κατασκευές στην Υεμένη
Φόρουμ

Ως **φόρουμ** μπορεί να εννοείται:

* μία ρωμαϊκή αγορά
** ιδίως η ρωμαϊκή αγορά της Ρώμης
* ένα διαδικτυακό φόρουμ
* πολιτικοί οργανισμοί όπως
** το Παγκόσμιο Οικονομικό Φόρουμ
** το Ευρωπαϊκό Φόρουμ Βαχάου
** το Φόρουμ των Νήσων του Ειρηνικού Ωκεανού
** το Οικονομικό Φόρουμ Δελφών
** το Φόρουμ «Φιλία»
** το Παγκόσμιο Φόρουμ (Χάγη)
** το Φόρουμ της Μαύρης Θάλασσας για τις Εταιρικές Σχέσεις και τον Διάλογο
Σαν Τζοβάννι Μπαττίστα των Ιπποτών της Ρόδου

Ο **Σαν Τζοβάννι Μπαττίστα των Ιπποτών της Ρόδου** (ιταλ. *San Giovanni Battista dei Cavalieri di Rodi*), δηλαδή ο **Άγιος [[Ιωάννης ο Βαπτιστής]] των [[Οσπιτάλιοι Ιππότες|Ιπποτών της Ρόδου]]**, είναι Ρωμαιοκαθολικός ναός στη Ρώμη, στην πλατεία Ντελ Γκρίλλο στο Διαμέρισμα Μόντι. Η πλήρης ονομασία του είναι «Παλατινό Παρεκκλήσιο του Αγίου Ιωάννη του Βαπτιστή των Ιπποτών της Ρόδου» (*Cappella palatina di San Giovanni Battista dei Cavalieri di Rodi*).

## Ιστορία
Παρότι είναι κτισμένος πάνω στα ερείπια της Αγοράς του Αυγούστου, ο ναός είναι ένα σύγχρονο κτίσμα, που ανεγέρθηκε το 1946 σε μία από τις αίθουσες του Οίκου των Ιπποτών της Ρόδου (*Casa dei Cavalieri di Rodi*). Αυτό το Τάγμα Ιπποτών, γνωστό σήμερα ως Κυρίαρχο Στρατιωτικό Τάγμα της Μάλτας, είχε αγοράσει τη γη του από τους Ναΐτες Ιππότες, όταν οι τελευταίοι διαλύθηκαν, στις αρχές του 14ου αιώνα. Ο ναός είναι κτισμένος σε ένα τετράγωνο πρόθυρο με διακοσμητικούς κίονες και αψίδες από τραβερτίνη. Στον οπίσθιο τοίχο του υπάρχει Αγία Τράπεζα με γλυπτά του Αλφρέντο Μπιατζίνι (*Alfredo Biagini*, 1886-1952).

## Πηγές
* A. Manodori: «Rione I Monti» στο AA.VV, *I rioni di Roma*, Newton & Compton Editori, Μιλάνο 2000, τόμ. I, σσ.&nbsp;36-130

Σαν Τζοβαννι Ιπποτων Ροδου
Τερέζ Σλέσινγκερ

Η **Τερέζ Σλέσινγκερ**, το γένος Έκσταϊν (6 Ιουνίου 1863 - 5 Ιουνίου 1940), ήταν Αυστριακή φεμινίστρια και πολιτικός.

## Βιογραφία
Η Τερέζ Σλέσινγκερ γεννήθηκε στη Βιέννη, πρωτεύουσα της αυστριακής αυτοκρατορίας στις 6 Ιουνίου 1863 σε μια μεσοαστική εβραϊκή οικογένεια. Ανάμεσα στα αδέλφια της ήταν η πρωτοπόρος ψυχολόγος Έμα Έκσταϊν, ο συγγραφέας Γκούσταφ Έκσταϊν και ο πολυμαθής Φρέντερικ Έκσταϊν. Η Τερέζ παντρεύτηκε τον Βίκτορ Σλέσινγκερ στις 24 Ιουνίου 1888 και η κόρη της, Άννα, γεννήθηκε ένα χρόνο μετά τον γάμο τους. Η γέννα ήταν πολύ δύσκολη για τη Σλέσινγκερ, καθώς υπέφερε από μερική αναπηρία του το δεξιού της ποδιού, η οποία την ανάγκασε να καθηλωθεί σε αναπηρικό καροτσάκι για αρκετά χρόνια. Ο σύζυγος της Τερέζ Σλέσινγκερ πέθανε στις 23 Ιανουαρίου 1891. Από το 1905, ζούσε με τη μητέρα, την κόρη, την αδερφή της Έμα και τον αδελφό της Γκούσταφ μέχρι που εκείνοι πέθαναν, κατά τη δεκαετία του 1920. Η αυτοκτονία της κόρης της το 1920 επηρέασε βαθιά τη Σλέσινγκερ. Μετά την προσάρτηση της Αυστρίας από τη ναζιστική Γερμανία το 1938, η Σλέσινγκερ έφυγε στη Γαλλία. Πέρασε το υπόλοιπο της ζωής της σε ένα σανατόριο στο Μπλουά, όπου και πέθανε στις 5 Ιουνίου 1940. 

## Δραστηριότητες
Ξεκινώντας από το 1894, η Σλέσινγκερ συμμετείχε στο αυστριακό φεμινιστικό κίνημα με την εγγραφή της στη Γενική Ένωση Αυστριακών Γυναικών ( - AÖFV), ενώ συμμετείχε και στο σύμφωνο για τις συνθήκες ζωής των Βιεννέζων εργατριών του 1894 (). Στα τέλη του 1897, η Σλέσινγκερ εγκατέλειψε τη Γενική Ένωση Αυστριακών Γυναικών και προσχώρησε στο Σοσιαλδημοκρατικό Κόμμα της Αυστρίας (). «Στα χρόνια που ακολούθησαν, η Σλέσινγκερ βρισκόταν στο επίκεντρο των συζητήσεων με θέμα τον βέλτιστο τρόπο προσέλκυσης γυναικών στην υπόθεση της Σοσιαλδημοκρατίας. Η θέση της ήταν ξεκάθαρη: τα αιτήματα των συνδικαλιστικών οργανώσεων δεν περιελάμβαναν την εξασφάλιση της πολιτικής παιδείας των γυναικών και του δικαιώματος της γυναικείας ψήφου, τα οποία, κατά τη Σλέσινγκερ, ήταν εξίσου σημαντικά αιτήματα. Επιπλέον, εάν επρόκειτο να αναπτυχθεί ένα νέο είδος αλληλεγγύης μεταξύ των ανθρώπων στο πλαίσιο ενός σοσιαλιστικού έργου, ήταν πρώτα από όλα απαραίτητο να αντιμετωπιστούν πολιτιστικά ζητήματα που σχετίζονταν με την καθημερινή ζωή και την πολιτική συνείδηση».  Από το 1919 έως το 1923, η Σλέσινγκερ υπηρέτησε ως μέλος του Εθνικού Συμβουλίου της Αυστρίας (), ενώ αργότερα έγινε μέλος του Ομοσπονδιακού Συμβουλίου (), από το οποίο παραιτήθηκε στις 5 Δεκεμβρίου του 1930. 

## Παραπομπές


## Βιβλιογραφικές αναφορές
* 

Κατηγορία:Αυστριακοί φεμινιστές
Κατηγορία:Αυστριακοί πολιτικοί
Άννα των Βασαράβων

Η **Άννα** (), **Άνκα** (Анка) ή **Άντσα**(Анча) ήταν μία από τις κόρες των Νικόλαου Αλεξάντρου, πρίγκιπα της Βλαχίας και σύζυγος του Σέρβου αυτοκράτορα Στέφανου Ούρου Ε'. αδερφή της, η Άννα, ήταν σύζυγος του Βούλγαρου αυτοκράτορα Ιβάν Στρατσίμιρ.

Πιθανότατα παντρεύτηκε τον Ούρος το καλοκαίρι του 1360. Πήρε μοναστικούς όρκους, έγινε μοναχή και υιοθέτησε το όνομα **Γέλενα.**

## Παραπομπές


Κατηγορία:Πρόσωπα της Σερβικής Αυτοκρατορίας
Κατηγορία:Πριγκίπισσες της Ρουμανίας
Κατηγορία:Οίκος των Βασαράβων
Κατηγορία:Ευρωπαίες βασίλισσες (σύζυγοι βασιλέων)
Κλάρα Ντομποκάι

Η **Κλάρα Ντομποκάι** (πριν από το 1330 - μετά το 1370) ήταν η δεύτερη σύζυγος του Νικολάοε Α΄ Αλέξαντρου, του Βοεβόδα της Βλαχίας .

## Προέλευση
Η Κλάρα ήταν η κόρη ενός Ούγγρου ευγενή, του Τζον Ντομποκάι, του οποίου οι περιοχές βρίσκονταν στην Τρανσυλβανία.  Το όνομα και η οικογένεια της μητέρας της είναι άγνωστα.  Ο πατέρας της Κλάρα ήταν παρών σε μια δίκη το 1312, δείχνοντας ότι ήταν ενήλικος εκείνη την εποχή.  Η Κλάρα γεννήθηκε πιθανότατα το 1310 ή το 1320, σύμφωνα με τον ιστορικό Μιχάι Φλορίν Χασάν.  Χασάν λέει ότι δόθηκε σε γάμο με τον Νικολάε Α΄ Αλεξάντρου της Βλαχίας στις αρχές του 1340. 

## Σύζυγος του Νικολάου Αλεξάνδρου
Ο Νικόλαος Αλεξάντρου ήταν γιος του Μπασαράμπ Α΄, του πρώτου ανεξάρτητου κυβερνήτη της Βλαχίας.  Η Κλάρα και ο Νικολάε Α΄ Αλεξάντρου έχουν δύο κόρες:
* Η Άννα της Βλαχίας παντρεύτηκε τον τσαρο Ιβάν Σρατσιμίρ, βούλγαρο κυβερνήτη του Βασιλείου του Βιδινίου και μητέρα του Κωνσταντίνου Β' της Βουλγαρίας και της Ντοροθέα, βασίλισσα της Βοσνίας
* Άννα των Βασαράβων, παντρεμένη με τον σερβικό τσάρο Στέφαν Ούρος Ε', γιο του Στέφαν Ντούσαν και της Έλενα της Βουλγαρίας

## Παραπομπές


## Πηγές
*  

Κατηγορία:Οίκος των Βασαράβων
Ιωάννης Χρυσέλιος

Ο **Ιωάννης Χρυσέλιος** ήταν τοπικός άρχοντας στα τέλη του 10ου αιώνα στο Δυρράχιο και ο πεθερός του Τσάρου Σαμουήλ της Βουλγαρίας (περίπου 997–1014).

## Βιογραφία
Βούλγαρος στην καταγωγή, ο Χρυσέλιος ήταν ο «πρωταγωνιστής» του Δυρράχιου.  Σύμφωνα με άλλη άποψη, το όνομά του δεν είναι βουλγάρικο και δεν υπάρχουν στοιχεία που να αποδεικνύουν ότι ο Χρυσέλιος ήταν Βούλγαρος. Προτείνεται ότι η καταγωγή του ήταν Αρμένιος Παυλικιανός ή Μπογκομίλ. 

Σύμφωνα με ένα σημείωμα στην ιστορία του Ιωάννη Σκυλίτζη, ο βούλγαρος τσάρος Σαμουήλ παντρεύτηκε την κόρη του Χρυσέλιου Αγκάθα, η οποία αιχμαλωτίστηκε αφού ο Σαμουήλ κατέλυσε την πόλη της Λάρισας. Είναι πιθανό ότι ο Σαμουήλ κατάφερε να αποκτήσει τον έλεγχο της στρατηγικά σημαντικής πόλης της Αδριατικής. 

Μετά τη Μάχη των Σπερχειών το 997, ο Σαμουήλ έκανε τον γαμπρό του, τον Άσώτιο Ταρωνίτη, έναν Βυζαντινό αιχμάλωτο που είχε παντρευτεί την κόρη του Μιροσλάβα, κυβερνήτη της πόλης. Το 1005, ωστόσο, ο Ασώτιος και η Μιροσλάβα, με τη συντροφιά του Χρυσέλιου, έφυγαν με βυζαντινό πλοίο προς την Κωνσταντινούπολη, φέροντας μία επιστολή του Χρύσελιου που υποσχόταν να παραδώσει την πόλη στον Βυζαντινό αυτοκράτορα, Βασίλειο Β' (περ. 976–1025), σε αντάλλαγμα τον βαθμό του *[[Πατρίκιοι|πατρικίου]]* για τον ίδιο και τους δύο γιους του. Σύντομα, μία βυζαντινή μοίρα εμφανίστηκε έξω από την πόλη υπό τον Ευστάθιο Δαφνομέλη και η πόλη επέστρεψε στη βυζαντινή κυριαρχία, αλλά ο Χρυσέλιος είχε πεθάνει εν τω μεταξύ.    Ωστόσο, είναι πιθανό αυτό το επεισόδιο να συνέβη μέχρι το 1018, στο τέλος του βουλγαρικού πολέμου, καθώς η χρονολογία της πρωταρχικής πηγής του πολέμου του Ιωάννη Σκυλίτζη, είναι ασαφής,  ενώ το ιταλικό χρονικό του Λούπους Πρωτοσπαθάριους δίνει μια εντελώς διαφορετική ημερομηνία για την ανάκτηση του Δυρραχίου, 1004/5, και δεν αναφέρει καθόλου τον Χρυσέλιο. 

## Οικογένεια
Εκτός από την κόρη του Άγκαθα, σύγχρονη Βούλγαροι μελετητές εξισώνουν τον *πατρίκιος* Νικόλαο Χρυσέλιο ή Νικόλαο τον Βούλγαρο, που καταγράφεται από τον Σκυλίτζη ως ενεργό κατά τη βασιλεία του Ρωμανού Γ' Αργυρού (r. 1028-1034), με έναν από τους γιους του Ιωάννη Χρυσέλιου.  Ένας συγκεκριμένος Θεοδωρέτος, ο οποίος ήταν ο πατέρας της Κοσάρα, συζύγου του Πρίγκιπα Γιοβάν Βλαντιμίρ της Διόκλειας, έχει επίσης προταθεί από τη σύγχρονη υποτροφία ως ένας από τους γιους του Χρυσέλιου. 

## Βιβλιογραφικές αναφορές


## Πηγές
* 
* 
* 
Κατηγορία:Βούλγαροι του 10ου αιώνα
Κατηγορία:Βυζαντινοί του 10ου αιώνα
Κατηγορία:Σελίδες με μη επιθεωρημένες μεταφράσεις
Πανελλήνιο Πρωτάθλημα Ελληνορωμαϊκής Πάλης 1953

Το **Πανελλήνιο Πρωτάθλημα Ελληνορωμαϊκής Πάλης 1953** ή **ΙΓ΄ Πανελλήνιοι Αγώνες Ελληνορωμαϊκής Πάλης** ήταν η 13η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Άρσης Βαρών (Ε.Ο.Φ.Π.Α.Β.). Οι αγώνες πραγματοποιήθηκαν στην Παλαίστρα του Πανελληνίου Γ.Σ., στην Αθήνα από την Τετάρτη 2 έως και την Κυριακή 6 Δεκεμβρίου του 1953. Διεξήχθησαν 8 αγωνίσματα.

Πρωταθλήτρια ομάδα αναδείχθηκε ο Πανελλήνιος Γ.Σ. με 22 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Πανελλήνιος Γ.Σ. με 4 χρυσά, 4 ασημένια και 2 χάλκινα μετάλλια. Τη δεύτερη θέση κατέλαβε ο Εθνικός Γ.Σ. με 3 χρυσά, 3 ασημένια και 4 χάλκινα μετάλλια και την τρίτη η Ένωση Ερασιτεχνών με 1 χρυσό και 1 ασημένιο μετάλλιο.

## Κάτοχοι μεταλλίων
1951 | 1952 | 1953 | 1954 | 1955

## Πίνακας μεταλλίων

Πηγή:

## Βαθμολογία

Πηγή:

## Παραπομπές


Κατηγορία:Αθλητικά γεγονότα του 1953
Κατηγορία:Πανελλήνιο Πρωτάθλημα Ελληνορωμαϊκής Πάλης
Κατηγορία:Διοργανώσεις ελληνορωμαϊκής πάλης στην Αθήνα
Αουρόρα Πάβλοβνα Ντεμίντοβα

Η **Αουρόρα Πάβλοβνα Ντεμίντοβα ντι Σαν Ντονάτο** (2/3 Νοεμβρίου 1873 στο Κίεβο &#x2013; 28 Ιουνίου (OS: 16 Ιουνίου) 1904 στο Τορίνο) ήταν Ρωσίδα ευγενής και εκ γενετής μέλος του Οίκου Ντεμίντοφ.

## Νεαρή ηλικία
Η Αουρόρα γεννήθηκε ως η μεγαλύτερη κόρη του Πάβελ Πάβλοβιτς Ντεμίντοφ, 2ου πρίγκιπα του Σαν Ντονάτο και της δεύτερης συζύγου του, της πριγκίπισσας Έλενα Πέτροβνα Τρουμπετσκόυ (1853-1917). Ο πατέρας της ήταν ο γιος της Σουηδοφιλανδέζας φιλανθρώπου Αουρόρα Στγέρνβαλ φον Βαλέεν και του Ρώσου συζύγου της, Πάβελ Νικολαίεβιτς Ντεμίντοφ. Η μητέρα της ήταν κόρη του Πρίγκιπα Πέτρου Νικητίτς Τρουμπέτσκι (1826-1880) και της Πριγκίπισσας Ελισάβετ Μπελοσέλσκι-Μπελοζέρσκι.

## Πρώτος γάμος
Παντρεύτηκε τον Πρίγκιπα Αρσένιο της Σερβίας, στην Αγία Πετρούπολη την 1η Μαΐου 1892. Είχαν έναν γιο, τον πρίγκιπα Παύλο της Γιουγκοσλαβίας, ο οποίος αργότερα έγινε ο αντιβασιλέας της Γιουγκοσλαβίας. Αυτή και ο Αρσένιος χώρισαν το 1896 λόγω της περιπέτειας της Αουρόρα με έναν νεαρό βαρόνο φον Μέγιεντορφ-Ουέξκουλ. Ο καρπός αυτής της «περιπέτειας» ήταν η γέννηση των διδύμων, του Νικολάι (1895-1933) και του Σεργκέι (1895-1912). Ο Νικολάι είναι, επίσης, θαμμένος δίπλα στη μητέρα του στο ρωσικό νεκροταφείο της Νίκαιας.

## Δεύτερος γάμος
Παντρεύτηκε έναν Ιταλό τον Κόμη Νικολά Τζιοβάνι Μαρί ντι Νογκέρα (Έμπολι, 15 Ιουνίου 1875 - Γένοβα 1η Απριλίου 1944) στις 4 Νοεμβρίου 1897, με τον οποία είχε τέσσερα παιδιά: Έλενα Αουρόρα, Αλμπέρτο, Τζιοβάνι και Αμεντέο ντι Νογκέρα.

## Θάνατος
Πέθανε στις 16 Ιουνίου 1904 στο Τορίνο και θάφτηκε στο Ρωσικό Ορθόδοξο Κοιμητήριο, Νίκαια (Γαλλία).

## Παραπομπές


## Εξωτερικοί σύνδεσμοι
* http://awt.ancestry.com/cgi-bin/igm.cgi?op=GET&db=samspage&id=I38537&ti=5538
* https://web.archive.org/web/20100620054813/http://jssgallery.org/Essay/Italy/Demidoff/Princess_Aurore_Pavlona_Demidoff.htm

Κατηγορία:Βασιλική οικογένεια της Σερβίας
Κατηγορία:Σελίδες με μη επιθεωρημένες μεταφράσεις
Άννα της Βλαχίας

Η **Άννα της Βλαχίας ή Άννα Μπασαράμπ** () ήταν μία πριγκίπισσα της Βλαχίας και η Αυτοκράτειρα σύζυγος της Βουλγαρίας στο Βίντιν, δεύτερη σύζυγος του αυτοκράτορα Ιβάν Σρατσιμίρ.

Ήταν η κόρη του Νικολάε Α΄ Αλεξάντρου της Βλαχίας και της Καθολικής δεύτερης συζύγου του, της Ουγγαρέζας Κλάρας Ντομποκάι. Η μικρότερη αδελφή της, Άνκα, παντρεύτηκε τον Σέρβο βασιλιά Στέφανο Ούρο Ε'. Η αδερφή του πατέρα της ήταν η Θεοδώρα, η πρώτη σύζυγος του αυτοκράτορα Ιβάν Αλεξάνδρου (1331–1371) της Βουλγαρίας και μητέρα του Ιβάν Σρατσιμίρ. Παντρεύτηκε τον Ιβάν Σρατσιμίρ το 1356–1357. Ο γάμος ήταν μία αντίδραση στο διαζύγιο του Ιβάν Αλεξάνδρου από τη Θεοδώρα, και είχε ως στόχο την αποδυνάμωση της θέσης της νέας αυτοκράτειρας, Σάρας-Θεοδώρας. Δεν είναι γνωστό αν η Θεοδώρα είχε κάποιο ρόλο στη ρύθμιση του γάμου μεταξύ του γιου της και της ανιψιάς της, ή αν έγινε με πρωτοβουλία της.

Μεταξύ 1365 και 1369 το Βίντιν καταλήφθηκε από το Βασίλειο της Ουγγαρίας. Η άρχουσα οικογένεια κρατήθηκε αιχμάλωτη στο κάστρο του Χουμνίκ (στο Μποσιλίεβο της Κροατίας), όπου αναγκάστηκαν να μεταστραφούν στον καθολικισμό. Απελευθερώθηκαν αργότερα, αλλά οι κόρες της Άννας παρέμειναν στην Ουγγαρία. Μία από αυτές πέθανε σε νεαρή ηλικία∙ άλλη, η Δωροθέα, παντρεύτηκε τον μπαν (και αργότερα βασιλιά) της Βοσνίας Τβρτκο Α'.

Η Άννα είναι επίσης γνωστό ότι έχει παραγγείλει το ψαλτήριο του Βίντιν του 1359–1360. Η αυτοκράτειρα μεγάλωσε ως καθολική. Είναι άγνωστο αν έγινε Ορθόδοξη στη Βουλγαρία, αλλά το βιβλίο που παρήγγειλε, περιέχει μόνο αγιογραφίες των Ορθόδοξων αγίων, κάτι που υποδηλώνει ότι πιθανότατα έγινε Ορθόδοξη.

## Οικογένεια
Ο γάμος παρήγαγε τρία παιδιά: έναν γιο και δύο κόρες:
* Ο Κωνσταντίνος Β', που διεκδίκησε τον τίτλο του πατέρα του *αυτοκράτορα της Βουλγαρίας* μετά την πτώση του Βιντίν.
* Η Δωροθέα της Βουλγαρίας, η οποία έγινε βασίλισσα της Βοσνίας.
* Μια άγνωστη κόρη, απεβ. νέα.

## Πηγές
* Божилов, Иван. *Фамилията на Асеневџи (1186–1460)*, София, 1985

Κατηγορία:Ρωμαιοκαθολικοί του 14ου αιώνα
Κατηγορία:Οίκος των Βασαράβων
Κατηγορία:Ευρωπαίες βασίλισσες (σύζυγοι βασιλέων)
Κυκλώνας Χέρβαρτ

Ο **Κυκλώνας Χέρβαρτ** ήταν μια ευρωπαϊκή ανεμοθύελλα η οποία έπληξε τη Νότια Δανία, τη Γερμανία, την Πολωνία, την Αυστρία, την Ουγγαρία και την Τσεχική Δημοκρατία κατά το διάστημα μεταξύ 28-29 Οκτωβρίου του 2017. Το συγκεκριμένο φαινόμενο ονομάστηκε έτσι από το Τμήμα Μετεωρολογίας του Ελεύθερου Πανεπιστημίου του Βερολίνου . Επρόκειτο για έναν εξωτροπικό κυκλώνα, ο οποίος σχηματίστηκε ως δευτερεύον χαμηλό σε ένα βορειοδυτικό κέντρο χαμηλής πίεσης με το όνομα Grischa το οποίο κατευθυνόταν νότια από την περιοχή των Νήσων Σβάλμπαρντ, το οποίο χωρίστηκε σε δύο περιοχές χαμηλής πίεσης στο τέλος της 28 Οκτωβρίου.  Το κέντρο του κυκλώνα Χάρβαρτ άρχισε να περιστρέφεται αριστερόστροφα γύρω από την κύρια περιοχή χαμηλής πίεσης, περνώντας πάνω από τη Νορβηγία, τη Σουηδία και τη Λετονία και, στη συνέχεια, άρχισε να εξασθενεί, ενώ βρισκόταν σε κίνηση πάνω από τη δυτική Ρωσία.  Υπολογίζεται ότι οι σφοδροί άνεμοι που έπληξαν την περιοχή είχαν ταχύτητα ως και 140 χιλιόμετρα την ώρα. 

Στη Δανία, η οποία χτυπήθηκε στις 28 Οκτωβρίου, ο κυκλώνας ονομάστηκε Ingolf.  Στην Ουγγαρία, ο κυκλώνας ονομάστηκε Nárcisz (Νάρκισσος), που στα ουγγρικά είναι θηλυκό όνομα, ονομασία η οποία δόθηκε στο στις 29 Οκτωβρίου. 

## Επιπτώσεις
Ο κυκλώνας και οι βροχοπτώσεις είχαν ως αποτέλεσμα θανάτους και καταστροφές. Οι σιδηροδρομικές συγκοινωνίες έκλεισαν στη Βόρεια Γερμανία,    ενώ στις μεγάλες γέφυρες της Δανίας απαγορεύτηκε η κυκλοφορία. Ο κυκλώνας Χάρβαρτ προκάλεσε αναστάτωση στη γερμανική αγορά ενέργειας καθώς οι ισχυροί άνεμοι προκάλεσαν υπερβολική παροχή ενέργειας στο γερμανικό δίκτυο ηλεκτροδότησης. Οι τιμές για την ενέργεια μειώθηκαν σημείωσαν τιμές και έπεσαν πολύ χαμηλά, το επίπεδο των 83,06 ευρώ ανά κιλοβατώρα, με μέση χαμηλή τιμή τα μείον 52,11 ευρώ (ενώ οι κανονική τιμή ενέργειας είναι τα 37 ευρώ ανά κιλοβατώρα). Αυτές οι τιμές ήταν οι χαμηλότερες που είχαν σημειωθεί από τα Χριστούγεννα του 2012. Αυτό το γεγονός θα μπορούσε να οδηγήσει σε μια κατάσταση, κατά την οποία η Αυστρία και η Ελβετία να βρίσκουν ελκυστική την αποθήκευση της ενέργειας στα αντλιοστάσια, από όπου αργότερα θα μπορούσε να πωληθεί εκ νέου στη Γερμανία. 

Ο κυκλώνας Χάρβαρτ δεν ήταν τόσο δυνατός όσο ο Χαβιέ που είχε πλήξει τη Γερμανία νωρίτερα, τον Οκτώβριο του 2017.  Ο κυκλώνας Χάρβαρτ θεωρείται ότι είναι μία ένας από τους ισχυρότερους κυκλώνες των τελευταίων 10 ετών στη Γερμανία, κατατάσσεται στην 8η θέση με τους ισχυρότερους κυκλώνας την τελευταία δεκαετία στη χώρα, αλλά δεν θεωρείται αξιόλογος σε σύγκριση με κάποιους ισχυρότερους κυκλώνες όπως ο Κίριλ (2007) και ο Λόταρ (1999).  Ο κυκλώνας Χάρβαρτ ήταν υπεύθυνος για τη μεγαλύτερη ζημία στο ασφαλιστικό σύστημα της Τσεχικς Δημοκρατίας μετά τους κυκλώνες Κίριλ και Έμα (2008). 

## Παραπομπές


## Εξωτερικοί σύνδεσμοι

* 

Κατηγορία:Σελίδες με πηγές CS1 στα Σλοβακικά (sk)
Κατηγορία:Σελίδες με πηγές CS1 στα Τσεχικά (cs)
Κατηγορία:Μετεωρολογικά φαινόμενα
Ρύζι Λάρισας

Το **Ρύζι** είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκει στην Κοινότητα Φαρσάλων, της Δημοτικής Ενότητας Φαρσάλων και υπάγεται στον Δήμο Φαρσάλων.

## Γεωγραφικές πληροφορίες
Το **Ρύζι Λάρισας** βρίσκεται σε υψόμετρο 348 μέτρων και έχει πληθυσμό 1 κάτοικο, σύμφωνα με την Απογραφή του 2011.

## Διοικητικές μεταβολές

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Φαρσάλων
Βρυσιά Λάρισας

Τα **Βρυσιά** είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκει στην **Κοινότητα Βρυσιών**, της Δημοτικής Ενότητας Φαρσάλων και υπάγεται στον Δήμο Φαρσάλων.

Πρόεδρος: Ντιναρας μπερσιανης

## Γεωγραφικές πληροφορίες
Τα **Βρυσιά Λάρισας** βρίσκονται σε υψόμετρο 120 μέτρων και έχουν πληθυσμό 430 κατοίκων, σύμφωνα με την Απογραφή του 2011.

## Διοικητικές μεταβολές

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Φαρσάλων
Παλάτι της Βασίλισσας Άρουα

Το **Παλάτι της Βασίλισσας Άρουα** () ήταν η κατοικία της βασίλισσας της Υεμένης Άργουα Αλ-Σουλάιχι, η οποία κυβέρνησε τον 11ο αιώνα μ.Χ. Βρίσκεται στην πόλη Τζιμπλά στην Υεμένη. Το παλάτι είναι κατεστραμμένο, αν και υπάρχουν προσπάθειες για την αποκατάστασή του. Σύμφωνα με την έκθεση που υποβλήθηκε από το Υπ. Πολιτισμού - Γενικός Οργανισμός για τη Διατήρηση των Ιστορικών Πόλεων - Προεδρικό Γραφείο στην UNESCO, τα εκτεταμένα ερείπια του Παλατιού της Βασίλισσάς είχαν 365 δωμάτια.

## Φωτοθήκη

Αρχείο:Window at Queen Arwa's Palace.jpg|Παράθυρο στο Παλάτι της Βασίλισσας Άρβα
Αρχείο:Drainage system of Queen Arwa's Palace.jpg|Σύστημα αποχέτευσης του παλατιού
Αρχείο:Court of Queen Arwa Palace.jpg|Δικαστήριο
Αρχείο:Window and shelves at palace of Queen Arwa al-Sulayhi, Jibla, Yemen.jpg|Παράθυρο και ράφια
Αρχείο:Ruins of Palace of Queen Arwa al-Sulayhi.jpg|Ερείπια
Αρχείο:Queen Arwa al-Sulayhi Masjid.jpg|Το Τζαμί της Βασίλισσας Άρουα, όπως φαίνεται από το παλάτι


## Παραπομπές


## Εξωτερικοί σύνδεσμοι
* Το Παλάτι της Βασίλισσας Άρουα Αλ-Σουλάιχι στο Zi Jibla της Υεμένης

Κατηγορία:Κτίρια και κατασκευές στην Υεμένη
Κατηγορία:Παλάτια